pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงฯ โอนงบประมาณ-อัตรากำลัง ศธ.
วันพุธที่ 13 มิถุนายน 2561
ราชกิจจานุเบกษา เผยแพร่ประกาศกระทรวงฯ โอนงบประมาณ-อัตรากําลัง ศธ.
ราชกิจจานุเบกษา เมื่อวันที่ ๕ มิถุนายน ๒๕๖๑ ได้เผยแพร่ประกาศกระทรวงศึกษาธิการ เรื่อง การโอนงบประมาณและอัตรากําลัง
ราชกิจจานุเบกษา เมื่อวันที่ ๕ มิถุนายน ๒๕๖๑ ได้เผยแพร่ประกาศกระทรวงศึกษาธิการ เรื่อง การโอนงบประมาณและอัตรากําลังของสํานักงานคณะกรรมการการอุดมศึกษา สํานักงานคณะกรรมการการศึกษาขั้นพื้นฐาน สํานักงานเลขาธิการสภาการศึกษา และสํานักงานคณะกรรมการการอาชีวศึกษา กระทรวงศึกษาธิการ ไปเป็นของสํานักงานปลัดกระทรวงศึกษาธิการเพื่อประโยชน์ในการปฏิรูปการศึกษาและการบริหารราชการของกระทรวงศึกษาธิการในภูมิภาค
ตามคําสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการสั่ง ณ วันที่ ๓ เมษายน พุทธศักราช ๒๕๖๐ ข้อ ๓ (๒) และ (๔) กําหนดให้โอนกิจการ ทรัพย์สิน หนี้ และเงินงบประมาณของส่วนราชการใดในกระทรวงศึกษาธิการ ไปเป็นของส่วนราชการอื่นในสังกัดกระทรวงศึกษาธิการ ตามบัญชีที่รัฐมนตรีว่าการกระทรวงศึกษาธิการประกาศกําหนด รวมทั้งพิจารณาการจัดสรรงบประมาณให้แก่หน่วยงานของกระทรวงศึกษาธิการในระดับภูมิภาคหรือจังหวัด และเกลี่ยอัตรากําลังข้าราชการครูและบุคลากรทางการศึกษา เงินงบประมาณ และทรัพย์สินของส่วนราชการต่าง ๆ ของกระทรวงศึกษาธิการ ได้ทั้งกระทรวง โดยต้องไม่เพิ่มอัตรากําลังและงบประมาณเพื่อประโยชน์ในการปฏิรูปการศึกษาและการบริหารราชการของกระทรวงศึกษาธิการในภูมิภาคนั้น
อาศัยอํานาจตามความในข้อ ๓ (๒) และ (๔) ของคําสั่งหัวหน้าคณะรักษาความสงบแห่งชาติ ที่ ๑๙/๒๕๖๐ เรื่อง การปฏิรูปการศึกษาในภูมิภาคของกระทรวงศึกษาธิการสั่ง ณ วันที่ ๓ เมษายน พุทธศักราช ๒๕๖๐ ประกอบกับมติคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ในการประชุมครั้งที่ ๑/๒๕๖๑ เมื่อวันที่ ๑๙ เมษายน ๒๕๖๑
รัฐมนตรีว่าการกระทรวงศึกษาธิการ จึงออกประกาศให้โอนงบประมาณและอัตรากําลังของสํานักงานคณะกรรมการการอุดมศึกษา สํานักงานคณะกรรมการการศึกษาขั้นพื้นฐาน สํานักงานเลขาธิการสภาการศึกษา และสํานักงานคณะกรรมการการอาชีวศึกษา กระทรวงศึกษาธิการ ในส่วนที่เกี่ยวกับงบประมาณแผนงานบุคลากรภาครัฐประจําปีงบประมาณ พ.ศ. ๒๕๖๑ ตามบัญชี ๑ บัญชี ๒ บัญชี ๓ และบัญชี ๔ แนบท้ายประกาศนี้ ไปเป็นของสํานักงานปลัดกระทรวง กระทรวงศึกษาธิการ
ทั้งนี้ ตั้งแต่บัดนี้เป็นต้นไป
ประกาศ ณ วันที่ ๙ พฤษภาคม พ.ศ. ๒๕๖๑
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
รายละเอียดเพิ่มเติม:ราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ระบบจ่ายตรงเบี้ยยังชีพผู้สูงอายุ และเบี้ยความพิการสำหรับผู้มีสิทธิทั่วประเทศ
วันพุธที่ 15 มกราคม 2563
ระบบจ่ายตรงเบี้ยยังชีพผู้สูงอายุ และเบี้ยความพิการสําหรับผู้มีสิทธิทั่วประเทศ
วันพุธที่ 15 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับหลักเกณฑ์การจ่ายเงินเบี้ยยังชีพผู้สูงอายุและเงินเบี้ยความพิการ ตามโครงการบูรณาการฐานข้อมูลสวัสดิการสังคม เพื่อให้สามารถเบิกจ่ายเงินอุดหนุนแทนองค์กรปกครองส่วนท้องถิ่น โดยจะเริ่มดําเนินการจ่ายเงินตรงโอนเงินเข้าบัญชีให้กับผู้มีสิทธิทั่วประเทศ จํานวน 7,774 แห่ง ตั้งแต่เดือน ม.ค. 2563 เป็นต้นไป และจะจ่ายเงินเข้าบัญชีให้ทุกวันที่ 10 ของเดือน หากเดือนใดวันที่ 10 ตรงกับวันหยุดราชการ จะจ่ายให้ในวันทําการก่อนหน้า ซึ่งเงินอุดหนุนนี้จะช่วยบรรเทาภาระค่าใช้จ่ายต่าง ๆ ที่จําเป็นของผู้สูงอายุและผู้พิการ ส่งผลให้ประชาชนกลุ่มนี้มีคุณภาพชีวิตที่ดีขึ้น อีกทั้งยังช่วยกระตุ้นให้เกิดการใช้จ่ายภายในประเทศเพิ่มมากขึ้นอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.พัฒนา คน ระบบ และเทคโนโลยี ยกระดับคุณภาพระบบแพทย์ฉุกเฉินก้าวเข้าสู่ประเทศไทยยุค 4.0
วันอาทิตย์ที่ 11 มีนาคม 2561
สธ.พัฒนา คน ระบบ และเทคโนโลยี ยกระดับคุณภาพระบบแพทย์ฉุกเฉินก้าวเข้าสู่ประเทศไทยยุค 4.0
กระทรวงสาธารณสุข มุ่งพัฒนาบุคลากร ระบบบริการ และนําเทคโนโลยีมาประยุกต์ใช้ เพื่อเพิ่มประสิทธิภาพและยกระดับคุณภาพระบบแพทย์ฉุกเฉินของประเทศก้าวเข้าสู่ประเทศไทยยุค4.0
กระทรวงสาธารณสุข มุ่งพัฒนาบุคลากร ระบบบริการ และนําเทคโนโลยีมาประยุกต์ใช้ เพื่อเพิ่มประสิทธิภาพและยกระดับคุณภาพระบบแพทย์ฉุกเฉินของประเทศก้าวเข้าสู่ประเทศไทยยุค4.0
วันนี้(11มีนาคม2561)ณ ห้องประชุมวายุภักษ์ ศูนย์ราชการฯ ถ.แจ้งวัฒนะ กทม. ศ.คลินิกเกียรติคุณนพ.ปิยะสกล สกลสัตยาทร รัฐมนตรีว่าการกระทรวงสาธารณสุข เปิดการประชุมวิชาการแพทย์ฉุกเฉินระดับชาติ ครั้งที่12จัดโดยวิทยาลัยแพทย์ฉุกเฉินแห่งประเทศไทย(วฉท.)ร่วมกับสถาบันการแพทย์ฉุกเฉินแห่งชาติ(สพฉ.)และปาฐกถาพิเศษ“Emergency Care System 4.0”โดยมีเนื้อหาสําคัญ ว่า การพัฒนาการแพทย์ฉุกเฉินของประเทศไทย เกิดขึ้นจากพื้นฐานความเสียสละของทีมบุคลากรที่พร้อมจะช่วยเหลือผู้อื่นในยามวิกฤติเดือดร้อนคําว่าการแพทย์ฉุกเฉินนั้นไม่ได้หมายถึงเฉพาะตัวแพทย์แต่เพียงอย่างเดียว แต่รวมถึงบุคลากรในทีมทุกคนซึ่งมีความสําคัญเท่าเทียมกันที่ต้องทํางานสอดประสานกันจนได้ผลลัพธ์ที่ดีที่สุดต่อผู้ป่วยและประชาชน ซึ่งการทํางานร่วมกันในทุกภาคส่วนนี้ เป็นสิ่งสําคัญที่สุดที่ทําให้ระบบการแพทย์ฉุกเฉินมีประสิทธิภาพและได้รับความไว้วางใจจากประชาชน
สําหรับสิ่งสําคัญที่จะต้องพัฒนาเพื่อให้เป็นการแพทย์ฉุกเฉินยุค4.0ได้อย่างแท้จริง มี 3 ส่วนสําคัญ คือ1.การพัฒนาคนหรือบุคลากรให้มีประสิทธิภาพและมีจํานวนเพียงพอ2.พัฒนาระบบให้มีมาตรฐานตอบสนองต่อบริบทที่แตกต่างกันในแต่ละสถานการณ์และพื้นที่ได้และ3.การนําเทคโนโลยีที่เหมาะสมมาประยุกต์ใช้เพื่อเพิ่มคุณภาพบริการ โดยมีเป้าหมายการพัฒนาที่สําคัญ เพื่อลดการเสียชีวิตและความพิการเมื่อเกิดเหตุฉุกเฉิน
“ขอให้บุคลากรการแพทย์ฉุกเฉิน รณรงค์ให้ประชาชนคํานึงถึงความปลอดภัย โดยให้ความรู้เรื่องการป้องกันตนเองจากการบาดเจ็บหรือการเจ็บป่วยฉุกเฉินต่างๆและต้องขอขอบคุณบุคลากรทุกคนที่อุทิศตนทํางานหนักเพื่อประชาชนโดยเฉพาะอย่างยิ่งผู้ที่ต้องได้รับบาดเจ็บและเสียชีวิตในระหว่างการปฏิบัติหน้าที่เพื่อการช่วยชีวิตผู้อื่นซึ่งถือว่าเป็นสิ่งที่น่ายกย่องและเชิดชูไว้ตลอดไป”ศ.คลินิกเกียรติคุณนพ.ปิยะสกล กล่าว
ทั้งนี้ ปัจจุบันระบบการแพทย์ฉุกเฉินของประเทศมีการพัฒนาที่ดีขึ้น มีการใช้เทคโนโลยีสารสนเทศทําให้สามารถติดต่อสื่อสารกันได้ทั้งระบบ ตั้งแต่ ณ จุดเกิดเหตุ โดยมีศูนย์สั่งการการแพทย์ฉุกเฉิน ซึ่งเป็นทั้งศูนย์รับแจ้งเหตุผ่านสายด่วน1669สามารถประเมินสั่งการช่วยเหลือและประสานส่งต่อไปยังโรงพยาบาลที่เหมาะสมที่สุดได้อย่างรวดเร็วและปลอดภัย
ด้านเรืออากาศเอก นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ กล่าวว่า การประชุมวิชาการในครั้งนี้ กิจกรรมในงานประกอบด้วย การประชุมวิชาการการแพทย์ฉุกเฉินระดับชาติครั้งที่12การประชุมประจําปีวิทยาลัยแพทย์ฉุกเฉินแห่งประเทศไทยครั้งที่2และการประชุมวิชาการประจําปีวุฒิบัณฑิตวิทยาลัยแพทย์ฉุกเฉินแห่งประเทศไทยครั้งที่7ถือเป็นเวทีทางวิชาการที่สําคัญมีผู้เข้าร่วมประชุมกว่า1,200คนประกอบด้วยผู้ปฏิบัติงานในระบบการแพทย์ฉุกเฉิน นักศึกษา และอาสาสมัครจากหน่วยงานต่างๆ ทั้งในและต่างประเทศมีการแลกเปลี่ยนความรู้และประสบการณ์ รวมถึงมีการมอบรางวัลและเข็มเชิดชูเกียรติให้แก่ผู้ที่เสียสละทุ่มเทอุทิศตนในการทํางานให้การช่วยเหลืองานด้านการแพทย์ฉุกเฉินของประเทศอีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีร่วมกับธนาคารแห่งประเทศไทยลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
วันเสาร์ที่ 22 กันยายน 2561
กระทรวงยุติธรรม โดยกรมบังคับคดีร่วมกับธนาคารแห่งประเทศไทยลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
กรมบังคับคดีร่วมกับธนาคารแห่งประเทศไทยลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
เมื่อวันพฤหัสบดีที่ ๒๐ กันยายน ๒๕๖๑ เวลา ๑๐.๓๐ น. กรมบังคับคดี และธนาคารแห่งประเทศไทย ร่วมลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย โดยมีนางสาวรัตนาวดี สมบูรณ์ รองอธิบดีกรมบังคับคดี และนางสมศจี ศิกษมัต ผู้อํานวยการอาวุโส ฝ่ายสถิติและจัดการข้อมูล สายระบบข้อสนเทศ ธนาคารแห่งประเทศไทย ร่วมลงนาม ณ ห้องประชุม ชั้น ๙ อาคารกรมบงคับคดี
​ นางสาวรัตนาวดี สมบูรณ์ รองอธิบดีกรมบังคับคดี กล่าวว่า การลงนามความร่วมมือระหว่างกรมบังคับคดี และธนาคารแห่งประเทศไทย เป็นการเพิ่มประสิทธิภาพในการตรวจสอบยืนยันข้อมูลบุคคลล้มละลาย และเพื่อให้การกํากับ ตรวจสอบตามกฎหมายที่อยู่ในอํานาจหน้าที่ของธนาคารแห่งประเทศไทย และการปฏิบัติภารกิจของธนาคารแห่งประเทศไทยมีประสิทธิภาพและปฏิบัติงานรวดเร็ว และสมบูรณ์มากยิ่งขึ้น อันเป็นการส่งเสริมและสนับสนุนงานของธนาคารแห่งประเทศไทยและกรมบังคับคดี ปัจจุบันกรมบังคับคดีได้ทําบันทึกความเข้าใจว่าด้วยการเชื่อมโยงข้อมูลบุคคลล้มละลายกับหน่วยงานต่างๆทั้งภาครัฐและเอกชนที่ต้องการนําข้อมูลบุคคลล้มละลายไปใช้ตรวจสอบยืนยันข้อมูล จํานวน ๓๖ หน่วยงาน ทั้งนี้ การเชื่อมโยงข้อมูลบุคคลล้มละลายเป็นการดําเนินการตามนโยบายรัฐบาลในเรื่องการบูรณาการข้อมูล ระหว่างหน่วยงานภาครัฐสามารถอํานวยความสะดวกให้กับหน่วยงานและผู้รับบริการให้เกิดประสิทธิภาพสูงสุด
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานเปิดงานครบรอบ 20 ปี สถาบันไฟฟ้าฯ พร้อมเปิดอาคารปฏิบัติการทดสอบ
วันพฤหัสบดีที่ 7 กุมภาพันธ์ 2562
รัฐมนตรีช่วยฯ สมชาย เป็นประธานเปิดงานครบรอบ 20 ปี สถาบันไฟฟ้าฯ พร้อมเปิดอาคารปฏิบัติการทดสอบ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีงานครบรอบ 20 ปี สถาบันไฟฟ้าและอิเล็กทรอนิกส์ "Driving Toward Standardization and Innovation "
วันนี้ (7 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีงานครบรอบ 20 ปี สถาบันไฟฟ้าและอิเล็กทรอนิกส์ "Driving Toward Standardization and Innovation " พร้อมกล่าวปาฐกถาพิเศษ "อุตสาหกรรมไทยกับการปฏิรูปอุตหกรรมสู่อนาคตและนวัตกรรม พร้อมด้วย นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม และผู้บริหารกระทรวงอุตสาหกรรม โดยมี นายสมบูรณ์ หอตระกูล ผู้อํานวยการสถาบันไฟฟ้าและอิเล็กทรอนิกส์ ผู้บริหารและเจ้าหน้าที่สถาบันฯ ให้การต้อนรับ ณ ศูนย์ปฏิบัติการและมาตรฐาน สถาบันไฟฟ้าและอิเล็กทรอนิกส์ นิคมอุตสาหกรรมบางปู จังหวัดสมุทรปราการ
รัฐมนตรีช่วยฯ สมชาย กล่าวว่า สถานการณ์ของโลกในปัจจุบันมีการเปลี่ยนแปลงผันผวน โดยเฉพาะในเรื่องของเทคโนโลยีและนวัตกรรมต่างๆ ที่เข้ามามีบทบาทต่อการใช้ชีวิตของประชากรโลก และเข้ามามีบทบาทต่อภาคอุตสาหกรรม ซึ่งเป็นยุคที่เรียกว่า Disruptive Technology เทคโนโลยีจะเข้ามาก่อให้เกิดการเปลี่ยนแปลงอย่างรุนแรง ทําให้แต่ละประเทศต้องคิดกลยุทธ์เพื่อรักษาระดับความมั่นคงทางเศรษฐกิจให้กับประเทศตนเอง โดยเร่งสร้างความเข้มแข็งอย่างยั่งยืนให้กับประเทศในทุก ๆ ด้าน พร้อมทั้งมีการปรับเปลี่ยนจากการขับเคลื่อนด้วยประสิทธิภาพ เป็นการขับเคลื่อนด้วยเทคโนโลยีและนวัตกรรม และปรับเปลี่ยนจากการให้บริการพื้นฐานเป็นบริการที่ต้องใช้ทักษะขั้นสูง
โดยอุตสาหกรรมไฟฟ้าและอิเล็กทรอนิกส์เป็นอีกหนึ่งอุตสาหกรรมที่สําคัญ ซึ่งไทยเป็นฐานการผลิตมานานกว่า 40 ปี และเป็นห่วงโซ่อุปทานของอุตสาหกรรมที่สําคัญแห่งหนึ่งของโลก จากการพัฒนาและเปลี่ยนแปลงไปโดยเน้นเทคโนโลยีและนวัตกรรมมากขึ้น อุตสาหกรรมไฟฟ้าฯ จึงต้องปรับเปลี่ยนโครงสร้างสู่ Smart Electronics ให้เป็นอุตสาหกรรมที่มีความเชื่อมโยงไปกับแทบทุกอุตสาหกรรมในอนาคต โดยจะช่วยสร้างมูลค่าเพิ่มให้กับหลายๆ กลุ่มอุตสาหกรรมในรูปแบบต่างๆ อาทิ Smart Farming, Smart Health, Smart Factory, และ Smart Vehicle
ทั้งนี้ รัฐมนตรีช่วยฯ สมชาย ยังได้ประธานเปิดอาคารปฏิบัติการทดสอบ 5 เพื่อเป็นการรองรับการขยายขอบข่ายการให้บริการด้านการมาตรฐาน การทดสอบ และการรับรองผลิตภัณฑ์ของสถาบันฯ ในอนาคตได้อีกอย่างน้อย 3 – 5 ปี อาทิ การทดสอบอุปกรณ์ EV Charger การทดสอบเครื่องปรับอากาศระบบ Multi-Split รวมทั้งรองรับงานมาตรฐานอื่นๆ และ Smart Electronics เป็นต้น
รัฐบาลไทย-ข่าวทำเนียบรัฐบาล-กสร. เรียกเจ้าหน้าที่ 22 จังหวัดชายทะเล ติวเข้มทิศทางตรวจแรงงานประมง
วันพุธที่ 5 กันยายน 2561
กสร. เรียกเจ้าหน้าที่ 22 จังหวัดชายทะเล ติวเข้มทิศทางตรวจแรงงานประมง
กรมสวัสดิการและคุ้มครองแรงงาน เรียกเจ้าหน้าที่ 22 จังหวัดชายทะเล วางแนวทางตรวจแรงงานในกิจการประมงทะเล เน้นสร้างความชัดเจนให้แก่ผู้เกี่ยวข้องและไม่เป็นภาระแก่นายจ้าง เจ้าของเรือ ควบคู่การบังคับใช้กฎหมายอย่างมีประสิทธิภาพ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า รัฐบาล โดยกระทรวงแรงงาน ให้ความสําคัญกับการแก้ไขปัญหาการทําประมงผิดกฎหมายขาดการรายงาน และไร้การควบคุม (IUU Fishing) ซึ่งพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้กําหนดเป็นนโยบายเร่งด่วนในการผลักดันให้การละเมิดสิทธิด้านแรงงานลดลงและหมดสิ้นไปในที่สุด กสร. ในฐานะหน่วยงานที่มีภารกิจสําคัญในการกํากับดูแลและคุ้มครองให้แรงงานได้รับสิทธิประโยชน์ ตามที่กฎหมายกําหนดและมีคุณภาพชีวิตที่ดี ได้ประกาศใช้กฎกระทรวงคุ้มครองแรงงานในงานประมงทะเล (ฉบับที่ 2) พ.ศ. 2561 แก้ไขเพิ่มเติมหลักเกณฑ์ในการคุ้มครองแรงงานในกิจการประมงทะเลให้มีความชัดเจนมากยิ่งขึ้น เช่น การกําหนดให้นายจ้างจ่ายค่าจ้างในอัตรารายเดือนโดยจ่ายไม่น้อยกว่าเดือนละครั้ง กําหนดให้นายจ้างซึ่งทําการประมงนอกน่านน้ําไทยจัดให้มีอุปกรณ์หรือระบบการสื่อสารรับส่งข้อความผ่านดาวเทียมเพื่อให้ลูกจ้างสามารถติดต่อกับเจ้าหน้าที่หรือหน่วยงานของรัฐ สามี ภริยา หรือญาติ ได้ตลอดเวลาโดยนายจ้างเป็นผู้ออกค่าใช้จ่าย รวมถึงการกําหนดให้นายจ้างจ่ายค่าจ้างค่าตอบแทนให้กับลูกจ้างโดยวิธีการโอนเงินเข้าบัญชีเงินฝากธนาคารโดยนายจ้างเป็นผู้ออกค่าใช้จ่ายในการโอนเงิน เป็นต้น นอกจากนี้ กสร. ได้แต่งตั้งคณะทํางานขับเคลื่อนการแก้ไขปัญหาการคุ้มครองแรงงานในกิจการประมงทะเล ประกอบด้วย ผู้แทนจากสมาคมการประมงแห่งประเทศไทย และหน่วยงานที่เกี่ยวข้องเพื่อร่วมกันกําหนดแนวทางการปฏิบัติตามกฎหมายเพื่อให้มีความชัดเจนมากยิ่งขึ้น
อธิบดีกสร. กล่าวต่อไปว่า เพื่อให้การบังคับใช้กฎหมายเป็นไปในทิศทางเดียวกัน กสร.ได้จัดการอบรมแนวทางการตรวจและการดําเนินคดีตามระเบียบกรมสวัสดิการและคุ้มครองแรงงานว่าด้วยการตรวจแรงงานและการดําเนินคดีอาญาผู้กระทําความผิดตาม กฎกระทรวง ว่าด้วยการคุ้มครองแรงงาน ในงานประมงทะเล พ.ศ. 2561 ขึ้นระหว่างวันที่ 3 – 4 กันยายน 2561 ณ โรงแรมเจ้าพระยาปาร์ค กรุงเทพฯ โดยเชิญสวัสดิการและคุ้มครองแรงงานจังหวัดและนิติกรในพื้นที่ 22 จังหวัดติดชายทะเล รวมทั้งเจ้าหน้าที่จากส่วนกลาง จํานวน 50 คน เพื่อให้ผู้ปฏิบัติงานมีแนวทางในการปฏิบัติงานทั้งในเรื่องการตรวจแรงงานการสร้างความเข้าใจแก่นายจ้าง เจ้าของเรือให้สามารถปฏิบัติตามแนวทางที่กฎหมายกําหนดได้อย่างถูกต้อง โดยไม่เป็นภาระแก่นายจ้าง เจ้าของเรือ ซึ่งจะส่งผลให้แรงงานในเรือประมงทะเลไม่ถูกละเมิดสิทธิด้านแรงงาน รวมทั้งส่งเสริมภาพลักษณ์ที่ดีในการแก้ไขปัญหาการทําประมงผิดกฎหมายขาดการรายงาน และไร้การควบคุม (IUU Fishing) อีกทางหนึ่งด้วย
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว ทรงขอบใจธนาคารออมสิน
วันอังคารที่ 19 กันยายน 2560
สมเด็จพระเจ้าอยู่หัว ทรงขอบใจธนาคารออมสิน
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯให้พลตรีกัลย์สรรค์ จันทรเสน เชิญ "พระราชกระแส ทรงขอบใจ" มายัง นายชาติชาย พยุหนาวีชัย ผู้อํานวยการธนาคารออมสิน เนื่องในโอกาสที่ธนาคารออมสินสนองพระราโชบาย
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯให้พลตรีกัลย์สรรค์ จันทรเสน เชิญ "พระราชกระแส ทรงขอบใจ" มายัง นายชาติชาย พยุหนาวีชัย ผู้อํานวยการธนาคารออมสิน เนื่องในโอกาสที่ธนาคารออมสินสนองพระราโชบาย ด้านการส่งเสริมนิสัยมัธยัสถ์และอดออมแก่เด็กและเยาวชน โดยน้อมเกล้าฯ ถวายกระปุกออมสินภาพการ์ตูนฝีพระหัตถ์ แด่สมเด็จพระเจ้าอยู่หัว เพื่อพระราชทานแก่จิตอาสาเฉพาะกิจทั่วประเทศ (เฉพาะผู้ที่มีอายุต่ํากว่า 17 ปี) งานพระราชพิธีถวายพระเพลิง พระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในการนี้ คณะผู้บริหารและพนักงานได้ร่วมในพิธีรับพระราชกระแสโดยพร้อมเพรียงกัน ณ หอประชุมบุรฉัตร ธนาคารออมสิน สํานักงานใหญ่
สําหรับภาพการ์ตูนฝีพระหัตถ์ บนกระปุกออมสินนี้มี 2 ภาพ โดย ภาพที่ 1 เป็นภาพเกี่ยวกับการออม ทรงวาดเป็นภาพครอบครัวที่มีองค์ประกอบ คือ ภาพบ้าน ภาพสุนัขสัตว์เลี้ยง และภาพพ่อแม่ลูก 4 คน ที่มีใบหน้ายิ้มแย้มแจ่มใส โดยลูกทั้งสองคนกําลังหยอดเงินในกระปุกรูป "รถ" โดยทรงเขียนคําว่า "ค่าขนม" สื่อความว่า เด็กๆ สามารถออมเงินจากค่าขนมที่ได้รับเก็บใส่กระปุกออมสิน และทรงเขียนข้อความว่า "ครอบครัวสุขสันต์ช่วยกันเก็บออม"
ภาพที่ 2 เป็นภาพครอบครัวพร้อมข้อความลายพระหัตถ์ว่า "พลังของคนคิดดี ทําดี และมีกตัญญุตา เป็นพลังที่มีอานุภาพ ที่จะดํารงรักษาความสุข ความเจริญอย่างวัฒนาถาวร ของครอบครัว ชุมชนและชาติบ้านเมืองต่อไป" โดยทรงวาดภาพครอบครัวที่มี พ่อแม่และลูกชาย/หญิง รวม 4 คน ทุกคนมีใบหน้ายิ้มแย้ม ในภาพแม่ถือปิ่นโตยืนอยู่หน้าบ้านพร้อมกับลูกที่เตรียมตัวไปโรงเรียน โดยลูกทั้งสองคนพนมมือไหว้สวัสดี/ขอบคุณ โดยมีภาพของพ่อกําลังเตรียมขับรถยนต์ไปส่งลูกและมีภาพก้อนเมฆ พระอาทิตย์ สุนัขสัตว์เลี้ยง และต้นไม้ ซึ่งทุกองค์ประกอบล้วนมีรอยยิ้ม
ทั้งสองภาพ ทรงลงพระปรมาภิไธย และวันที่ 28 กรกฎาคม 2560 กํากับไว้ ซึ่งวันที่ 28 กรกฎาคม2560 คือวันสําคัญ เป็นวันเฉลิมพระชนมพรรษาปีแรกในรัชสมัย จึงเป็นความปลาบปลื้มปีติและสํานึกในพระมหากรุณาธิคุณเป็นล้นพ้น ของพนักงานธนาคารออมสินที่ สมเด็จพระเจ้าอยู่หัวได้พระราชทานภาพการ์ตูนฝีพระหัตถ์และพระราชทานราชานุญาตให้เชิญภาพพระราชทานทั้งสองภาพไปจัดทํากระปุกออมสินในโอกาสสําคัญวันเฉลิมพระชนมพรรษาในปีแรกนี้ โดยธนาคารออมสินได้ผลิตกระปุกสนองพระราโชบายจํานวนทั้งสิ้น 540,000 กระปุก
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่พบปะประชาชนตลาดพระประแดง แนะพ่อค้าแม่ค้าใช้เทคโนโลยี ขายของออนไลน์กระตุ้นยอดขายเพิ่มขึ้น
วันจันทร์ที่ 24 ธันวาคม 2561
นายกรัฐมนตรีลงพื้นที่พบปะประชาชนตลาดพระประแดง แนะพ่อค้าแม่ค้าใช้เทคโนโลยี ขายของออนไลน์กระตุ้นยอดขายเพิ่มขึ้น
นายกรัฐมนตรีลงพื้นที่พบปะประชาชนตลาดพระประแดง แนะพ่อค้าแม่ค้าใช้เทคโนโลยี ขายของออนไลน์กระตุ้นยอดขายเพิ่มขึ้น
วันนี้ (24 ธันวาคม 2561) เวลา 08.10 น. ณ ที่ว่าการอําเภอพระประแดง อําเภอพระประแดง จังหวัดสมุทรปราการ พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรีลงพื้นที่ตรวจราชการจังหวัดสมุทรปราการ ประกอบด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระศักดิ์ โควสุรัตน์ รัฐมนตรีว่าการกระทรวงท่องเที่ยวและกีฬา นายกฤษฎา บุญราช รัฐมนตรีว่าการกระทรวงเกษตรและสหกรณ์ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีร่วมเดินทางด้วย
สําหรับการลงพื้นที่ครั้งนี้ เพื่อเยี่ยมชมการแสดงผลการดําเนินงานตามนโยบายของรัฐบาล ของจังหวัดสมุทรปราการ ได้แก่ 1.การป้องกันน้ําท่วมและผลกระทบต่อเกษตรกร 2. การท่องเที่ยวเชิงนิเวศ และการส่งเสริมเส้นทางการปั่นจักรยานในคุ้งบางกะเจ้า 3. การบริหารจัดการระบายน้ําคลองลัดโพธิ์ 4. การบริหารจัดการขยะโดยการแปรรูปขยะเป็นพลังงานไฟฟ้า 5. การบริหารจัดการน้ํากัดเซาะชายฝั่งบ้านขุนสมุทรจีน อําเภอพระสมุทรเจดีย์ และ 6. OTOP นวัตวิถี และผลิตภัณฑ์สินค้า OTOP
เมื่อนายกรัฐมนตรีเดินทางถึง ที่ว่าการอําเภอพระประแดง อําเภอพระประแดง จังหวัดสมุทรปราการ นายกรัฐมนตรีเข้าสักการะพระบรมราชานุสาวรีย์พระบาทสมเด็จพระพุทธเลิศหล้านภาลัย จากนั้น ได้เดินเยี่ยมชมตลาดพระประแดง และกล่าวทักทายสอบถามความเป็นอยู่ของประชาชนที่มาซื้อของภายในตลาดอย่างเป็นกันเอง พร้อมกับสอบถามเรื่องการค้าขายจากพ่อค้าแม่ค้าว่า สินค้าเกษตรเป็นอย่างไรบ้าง ขายดีหรือเปล่า ราคาเป็นไปตามกลไกตลาด และแพงขึ้นหรือไม่ พร้อมแนะนําให้ผู้ประกอบการใช้เทคโนโลยีออนไลน์ให้เป็นประโยชน์ เช่น การซื้อขายผ่านทางไลน์ เพื่อกระตุ้นยอดขายให้เพิ่มขึ้น รวมถึงเป็นการอํานวยความสะดวกให้แก่ผู้ซื้ออีกด้วย พร้อมกันนี้ นายกรัฐมนตรีขอความร่วมมือให้ผู้ประกอบการในตลาดช่วยรักษาความสะอาด ทําตลาดให้น่าดู น่าชม รวมถึงสอบถามวิธีการจัดเก็บการรักษาความสดของเนื้อสัตว์ และอาหารทะเล ให้มีความสดใหม่ สามารถรักษาไว้ได้นาน โดยมีประชาชนจํานวนมากมาให้การต้อนรับ พร้อมมอบดอกไม้ให้กําลังใจ บอกให้นายกรัฐมนตรีสู้ ๆ ขอให้สุขภาพแข็งแรง และอย่าทิ้งประประชน
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ เป็นประธานการประชุมหารือแนวทางในการพัฒนาและสนับสนุนการดำเนินงานของชมรมผู้สูงอายุ อ.สันกำแพง จ.เชียงใหม่
วันเสาร์ที่ 22 ธันวาคม 2561
รัฐมนตรีช่วยฯ ก.อุตฯ เป็นประธานการประชุมหารือแนวทางในการพัฒนาและสนับสนุนการดําเนินงานของชมรมผู้สูงอายุ อ.สันกําแพง จ.เชียงใหม่
รัฐมนตรีช่วยว่าการกระทรวงอุตสาหกรรม เป็นประธานการประชุมหารือแนวทางในการพัฒนาและสนับสนุนการดําเนินงานของชมรมผู้สูงอายุ ในอําเภอสันกําแพง จังหวัดเชียงใหม่
วันนี้ (22 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือแนวทางในการพัฒนาและสนับสนุนการดําเนินงานของชมรมผู้สูงอายุ ในอําเภอสันกําแพง จังหวัดเชียงใหม่ โดยมีนายกอบชัย สังสิทธิ์สวัสดิ์ อธิบดีกรมส่งเสริมอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วมการประชุมโดยมีนายศรัณยู มีทองคํา ปลัดจังหวัดเชียงใหม่ นายมนูญ ใจเขื่อนแก้ว ประธานชมรมผู้สูงอายุตําบลแช่ช้าง และนายเจริญ ปัญญาจันทร์ ประธานชมรมผู้สูงอายุตําบลออนใต้ ให้การต้อนรับ
กระทรวงอุตสาหกรรมได้จัดอบรมเชิงปฏิบัติการหลักสูตรการส่งเสริมผลิตภัณฑ์สินค้าหัตถกรรมชุมชนเพื่อเพิ่มทักษะและรายได้สําหรับผู้สูงอายุ ตั้งแต่วันที่ 30 พฤศจิกายน- วันที่ 1 ธันวาคม 2561 ที่ผ่านมา เพื่อส่งเสริมให้ผู้สูงอายุตําบลแช่ช้าง อําเภอสันกําแพง จังหวัดเชียงใหม่ ได้รับความรู้ มีโอกาสพบปะพูดคุยกันและมีกิจกรรมหรืองานอดิเรกที่ก่อให้เกิดรายได้ให้กับผู้สูงอายุ แก้ปัญหาผู้สูงอายุอยู่ตามลําพังและป้องกันโรคสมองเสื่อม (Alzheimer) อาทิ การประดิษฐ์ดอกไม้จันทน์ โคมยี่เป็ง ตุง 12 ราศี และไม้กวาดทางมะพร้าว จําหน่ายในท้องถิ่น
นายสมชาย กล่าวว่า ปัญหาสําคัญของผู้สูงอายุคือความเหงา การจัดให้มีกิจกรรมอบรมเชิงปฏิบัติการดังกล่าวที่เชื่อมโยงกับรายได้ จะทําให้ผู้สูงอายุมีกิจกรรมและงานอดิเรกทําร่วมกัน และก่อให้เกิดรายได้ทําให้ผู้สูงอายุรู้สึกมีความภูมิใจในตัวเอง และคาดว่าจะขยายโอกาสให้ผู้สูงอายุในพื้นที่อื่น ๆ ของอําเภอสันกําแพง จังหวัดเชียงใหม่ ได้ร่วมกิจกรรม เพื่อในอนาคตจะสามารถร่วมกลุ่มกันจัดตั้งเป็นหมู่บ้านอุตสาหกรรมสร้างสรรค์ (Creative Industry Village:CIV) สร้างสินค้าและผลิตภัณฑ์จากความคิดสร้างสรรค์และความเป็นอัตลักษณ์ของหมู่บ้าน เพื่อสร้างมูลค่าของสินค้าให้เป็นของที่ระลึก ดึงดูดนักท่องเที่ยวเข้ามาท่องเที่ยวในหมู่บ้านและเพิ่มรายได้ให้แก่ชุมชนมากยิ่งขึ้น #CIV #สร้างรายได้ผู้สูงอายุ #กระทรวงอุตสาหกรรม
รัฐบาลไทย-ข่าวทำเนียบรัฐบาล-กรมบัญชีกลางย้ำ ! ให้ผู้มีสิทธิและบุคคลในครอบครัวตรวจสอบสิทธิเบิกจ่ายตรงค่ารักษาพยาบาลให้ถูกต้อง ครบถ้วน ก่อนเข้ารับการรักษา เพื่อรักษาประโยชน์ของตนเอง [กระทรวงการคลัง]
วันจันทร์ที่ 22 มิถุนายน 2563
กรมบัญชีกลางย้ํา ! ให้ผู้มีสิทธิและบุคคลในครอบครัวตรวจสอบสิทธิเบิกจ่ายตรงค่ารักษาพยาบาลให้ถูกต้อง ครบถ้วน ก่อนเข้ารับการรักษา เพื่อรักษาประโยชน์ของตนเอง [กระทรวงการคลัง]
กรมบัญชีกลางย้ํา ! ให้ผู้มีสิทธิและบุคคลในครอบครัวตรวจสอบสิทธิเบิกจ่ายตรงค่ารักษาพยาบาลให้ถูกต้อง ครบถ้วน ก่อนเข้ารับการรักษา เพื่อรักษาประโยชน์ของตนเอง
กรมบัญชีกลางย้ํา ผู้มีสิทธิและบุคคลในครอบครัว ให้ตรวจสอบสิทธิการเบิกจ่ายตรงสวัสดิการรักษาพยาบาลข้าราชการ ก่อนเข้ารับการรักษาที่สถานพยาบาล เพื่อรักษาสิทธิของตนเอง และลดผลกระทบที่เกิดจากการไม่พบสิทธิในระบบสวัสดิการรักษาพยาบาล
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เนื่องจากขณะนี้มีข้อมูลในฐานข้อมูลบุคลากรภาครัฐที่ใช้สิทธิสวัสดิการรักษาพยาบาลข้าราชการจํานวนมาก ที่ไม่ได้รับการตรวจสอบและปรับปรุง แก้ไข หรือเพิ่มเติมข้อมูลให้เป็นปัจจุบัน จากทั้งผู้มีสิทธิและนายทะเบียนของส่วนราชการต้นสังกัด อาทิ การไม่แจ้งข้อมูลการจดทะเบียนหย่า การออกจากราชการ หรือโอนย้ายหน่วยงานใหม่ เป็นต้น ส่งผลให้ข้อมูลใช้สิทธิเบิกจ่ายตรงสวัสดิการรักษาพยาบาลข้าราชการจากข้อมูลบางส่วนมีความคลาดเคลื่อน ในกรณีเป็นผู้ไม่มีสิทธิแล้ว กรมบัญชีกลางได้ดําเนินการระงับสิทธิในระบบเบิกจ่ายตรงค่ารักษาพยาบาล และเรียกเงินคืน
“ขอย้ําให้ผู้มีสิทธิ ตรวจสอบข้อมูลของตนเองและบุคคลในครอบครัว ก่อนเข้ารับการรักษาที่สถานพยาบาล อย่างสม่ําเสมอ เพื่อลดผลกระทบที่อาจเกิดจากการไม่พบสิทธิในระบบ โดยสามารถตรวจสอบสิทธิได้จาก 2 ช่องทาง คือ (1) แอพพลิเคชั่น “CGDiHealthCare” โดยสามารถดาวน์โหลดแอพพลิเคชั่นบน App Store หรือ Google Play หรือ (2) เว็บไซต์http://pws.cgd.go.th/EFiling/login.jsfโดยลงทะเบียนในระบบการยื่นขอรับบําเหน็จบํานาญด้วยตนเองทางอิเล็กทรอนิกส์ หากผู้มีสิทธิตรวจสอบแล้วพบว่าข้อมูล ที่อยู่ เบอร์โทรศัพท์ หรือ e-mail address ไม่ถูกต้อง ผู้มีสิทธิสามารถปรับปรุง แก้ไข ได้ด้วยตนเอง หากเป็นการแจ้งข้อมูลการจดทะเบียนหย่า หรือมีการเปลี่ยนแปลงชื่อ สกุล ขอให้แจ้งนายทะเบียนต้นสังกัด เพื่อปรับปรุงข้อมูลให้ถูกต้องเป็นปัจจุบัน ซึ่งกรมบัญชีกลางได้กําหนดรอบประมวลผลการขึ้นสิทธิสวัสดิการรักษาพยาบาลข้าราชการในวันที่ 4 และ 19 ของทุกเดือน ทั้งนี้ สามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” โฆษกกรมบัญชีกลาง กล่าว
โฆษกกรมบัญชีกลางกล่าวเพิ่มเติมว่า หากส่วนราชการมีการออกคําสั่งให้ข้าราชการ/ลูกจ้างประจํา ออกจากราชการ หรือโอนย้ายหน่วยงาน ขอให้ส่งคําสั่งให้นายทะเบียนของส่วนราชการเพื่อปรับปรุงข้อมูลให้เป็นปัจจุบัน